יצחק בליקשטיין

יצחק בליקשטיין (12 במאי 1953 – 22 באפריל 2020) היה רופא גינקולוג, ראש היחידה להיריון בסיכון בבית החולים קפלן, פרופסור חבר בבית הספר לרפואה באוניברסיטה העברית,<ref></ref> ומומחה בתחום הריונות מרובי עוברים שפרסם ספרים וכן כמות גדולה של מחקרים בכתבי עת בולטים בעולם.<ref name=":1"></ref>

== ביוגרפיה ==
בליקשטיין נולד בתל אביב, ובה גדל. למד בבית הספר התיכון עירוני א' בתל אביב. שירת כקצין בחיל האוויר בשנים 1971–1975, המשיך בשירות מילואים בחיל האוויר ולאחר מכן בחיל הרפואה. השתחרר בדרגת רב־סרן בספטמבר 2000.

בשנים 1976–1981 למד ב, באוניברסיטת תל אביב. בשנת 1982 ביצע את הסטאז' בבית החולים הלל יפה בחדרה. בשנים 1983–1989 התמחה במחלקת נשים בבית החולים קפלן, ובשנת 1990 הוכר כמומחה בגינקולוגיה ומיילדות בבית החולים קפלן.

בעיסוקו הקליני, התמקד בליקשטיין בטיפול בהריונות בסיכון ובעיקר בהריונות מרובי העוברים.<ref name=":0" /> הוא היה חבר בוועד המנהל של שורת התאגדויות מקצועיות בינלאומיות, ובהן:<ref name=":0" />
# The Fetus as a Patient Society – אחווה לשורת מומחים עולמיים בתחומי הרפואה הטרום לידתיים, שמתמקדת בטיפול בנשים בהיריון, עוברים ותינוקות בני יומם.<ref></ref>
# The World Association of Prenatal Medicine – ארגון בינלאומי שמטרתו לקדם את המדע בתחום הטרום לידה, בפרט בתחומים של מחקר וידע, לימוד, קידום פרוטוקולים של עבודה ושיתוף פעולה בין דיסציפלינות מחקריות שונות.<ref></ref>
# The International Society for Twin Studies – ארגון גג בינלאומי המשלב מחקר בדיסיפלינות שונות, בכל הנוגע לתאומים ולמשפחותיהם.<ref></ref>
# The International Academy of Perinatal Medicine – ארגון גג בתחום הרפואה הטרום לידתי, שעוסק בתחומים של היריון, עוברים ותינוקות בני יומם.<ref></ref>

==== הוראה ====
במרוצת השנים לימד בליקשטיין סטודנטים למקצועות הרפואה בכל הפקולטות בישראל, וכן ליווה והנחה סטודנטים בעבודות תזה ובעבודות גמר בישראל ומחוצה לה. בשנים 1985–2020 היה מורה לתלמידי רפואה של הדסה והאוניברסיטה העברית, וזכה בפרס הרקטור להוראה לשנים 2007 ו־2013–2014, ובפרס הדיקן למורים מצטיינים בשנים 2000, 2002, 2004 ו־2014. בנוסף, לימד בליקשטיין בשנים אלו בבית הספר לסיעוד ע"ש הנרייטה סאלד של הדסה והאוניברסיטה העברית, וזכה בפרס הדיקן למורה מצטיין בשנת 2006.<ref name=":1" />

בשנים 1990–1995 בליקשטיין עמד בראש בית הספר לתלמידים זרים בבית החולים קפלן, במסגרת תפקיד זה זכה בפרס מטעם המועצה המדעית בישראל בשנת 1994.

בליקשטיין שימש כמרצה אורח ומרצה מן החוץ במגוון בתי ספר לרפואה ולבריאות הציבור ברחבי העולם, ובהם מחלקת מיילדות וגינקולוגיה בבית החולים קורנל בניו יורק, בבית החולים יוניברסיטי בניו ג'רזי, בבית הספר לרפואה ע"ש אלברט איינשטיין בישיבה יוניברסיטי בניו יורק, בבית הספר לרפואה בנורת'ווסטרן בשיקגו, וכן בבתי חולים ומוסדות אקדמיים ביפן, הודו, הונגריה, גרמניה, קרואטיה, פולין, קנדה, יוון, איטליה, פורטוגל, סינגפור, טורקיה, אלבניה ועוד.

=== מחקר ===
בליקשטיין התקבל כפרופ' חבר בפקולטה לרפואה באוניברסיטה העברית בשנת 2002. מחקרו של בליקשטיין, שעסק בעיקר בנושא הריונות מרובי עוברים, זיכה אותו בהכרה בינלאומית בתחומו. מחקרו של בליקשטיין התווה את הדרך לתת תחומים שונים בגינקולוגיה ובמיילדות, בפרט בליווי הריונות מרובי עוברים ובמיילדות של הריונות אלו. בפרט מחקרו בלט והתווה את הדרך לניהול הריונות בתחומים של תסמונת מעבר דם בין עוברים, שיעורי הפגות בהיריונות מרובי עוברים, תאומים מונוזיגוטיים ומשקלי לידה לא תקינים.

על מחקריו זכה בשנת 2007 לפרס על תרומתו למחקר ברפואה פרנטאלית מטעם הארגון העולמי לרפואה פרה־נטאלית (The World Association of Perinatal Medicine), למספר פרסים מטעם האיגוד הישראלי למיילדות וגינקולוגיה, ולפרסים נוספים.

בליקשטיין היה נשוי לד"ר דורית בליקשטיין ואב לשתי בנות. באוקטובר 2019 אובחן כחולה במחלת הסרטן. הוא נפטר כחצי שנה אחר כך.<ref name=":0"></ref><ref name=":1" />

== פרסומים ==
במסגרת מחקרו, פרסם בליקשטיין כמות יוצאת דופן של כתבים: הוא הוציא לאור שישה ספרים, האחרון פורסם לאחר מותו. על ספרו Multiple Pregnancy: Epidemiology, Gestation, and Prenatal Outcome זכה בפרס התאחדות הרופאים בבריטניה לספר הטוב ביותר במיילדות וגינקולוגיה לשנת 2005.

בנוסף, פרסם 271 מאמרים במיטב העיתונות והספרות הרפואית העולמית, ובהם: New England Journal of Medicine,<ref></ref> כתב העת American Journal of Obstetrics and Gynecology,<ref></ref><ref></ref><ref></ref><ref></ref><ref></ref><ref></ref><ref></ref><ref></ref><ref></ref><ref></ref><ref></ref><ref></ref><ref></ref><ref></ref><ref></ref><ref></ref> כתב העת International Journal of Gynecology and Obstetrics,<ref></ref><ref></ref><ref></ref><ref></ref><ref></ref><ref></ref><ref></ref><ref></ref><ref></ref><ref></ref><ref></ref><ref></ref> כתב העת European Journal of Obstetrics & Gynecology and Reproductive Biology,<ref></ref> כתב העת Journal of Perinatal Medicine,<ref></ref><ref></ref><ref></ref><ref></ref><ref></ref><ref></ref><ref></ref> וכתב העת Ultrasound in Obstetrics & Gynecology.<ref></ref><ref></ref>

בנוסף, פרסם 20 "מכתבים לעורך" ו־73 פרקים שהופיעו בספרים.

=== ספריו ===
<div class="mw-content-ltr">
*Isaac Blickstein & Louis G Keith, Iatrogenic Multiple pregnancy: Clinical Implications, New York: The Parthenon Publishing Group, 2001
*Louis G Keith & Isaac Blickstein, Triplet Pregnancies and their Consequences, New York: The Parthenon Publishing Group, 2002
*Isaac Blickstein & Louis G Keith, Multiple Pregnancy: Epidemiology, Gestation, and Prenatal Outcome, London: Taylor and Francis Group, 2005
*La Sala GB, Fagandini P, Iori V, Monti F & Isaac Blickstein, Coming into The World: A Dialogue Between Medical and Human Sciences, Berlin: W de Gruyter, 2006
*Isaac Blickstein & Louis G. Keith, Prenatal Assessment of Multiple Pregnancy, London: Informa, 2007
*Alexandra Matias & Isaac Blickstein, Developments and Fetal Origins of Differences in Monozygotic Twins, London: Academic Press, 2020</div>

== הערות שוליים ==

קטגוריה:גינקולוגים ישראלים
קטגוריה:סגל האוניברסיטה העברית בירושלים: רפואה
קטגוריה:בוגרי תיכון עירוני א' (תל אביב)
קטגוריה:בעלי תואר דוקטור לרפואה מאוניברסיטת תל אביב
קטגוריה:אישים הקבורים בבית הקברות מורשה
קטגוריה:ישראלים שנולדו ב-1953
קטגוריה:ישראלים שנפטרו ב-2020
קטגוריה:ישראלים שנפטרו מסרטן